Onda aprova els seus pressupostos de 2022 amb la participació ciutadana, la baixada d'impostos i la sostenibilitat com a protagonistes | Castelló Extra\nEl Ple de l’Ajuntament d’Onda ha tirat avant aquest matí, amb els vots favorables del grup popular, l’abstenció de Compromís i el vot en contra del grup socialista, el Pressupost General per a l’any vinent, el qual entrarà en vigor el mateix 1 de gener de 2022. Els comptes ascendeixen a 33.449.318 euros i compten amb 7,5 milions d’euros per a inversions directes, la qual cosa representa un 22% del total.\nL’alcaldessa d’Onda, Carmina Ballester ha agraït l’excel·lent labor de tot l’equip de l’àrea d’Hisenda i ha destacat que “una vegada més hem demostrat que aplicant l’eficiència en la gestió podem fer més amb menys recursos i ser més útils als onders”. A més, la primera edil ha ressaltat els quatre eixos principals d’aquest nou full de ruta: la participació ciutadana; amb la suma de més de 100 propostes veïnals recollides en la campanya participativa ‘Millorem Onda’; l’alleujament fiscal als onders, amb la baixada de l’IBI; l’assistència social, amb tots els recursos destinats a no deixar a ningú pel camí; i el caràcter sostenible amb el desenvolupament del pla d’acció Onda 2030.\nPer part seua, el regidor d’Hisenda i Ocupació, Salvador Aguilella, ha sigut l’encarregat de presentar la proposta i ha incidit en què “amb gestió, treball i planificació hem aconseguit tornar a ser la primera gran ciutat de la província a aprovar pressupostos amb l’objectiu de començar a treballar des del mateix 1 de gener”.\nEl nou full de ruta continua amb la revolució fiscal que va emprendre el govern municipal i reflecteix la tercera rebaixa consecutiva de l’Impost de Béns immobles (IBI) a tots els veïns de la ciutat, que implica que els onders pagaran l’any que ve un 15% menys en aquest gravamen que en 2019, passant el tipus impositiu del 0,72 al 0,61, la qual cosa suposa un estalvi total de quatre milions d’euros durant tota la legislatura que el consistori deixarà de recaptar.\nSobre aquest tema, Aguilella ha defensat que “aquest és el model de gestió del Partit Popular, abaixar impostos als ciutadans i treballar a atraure noves inversions a la ciutat que revertisquen en riquesa per a les famílies i en ingressos per a l’Ajuntament amb la condició de prestar la màxima qualitat de servei al ciutadà”.\nEntre les principals inversions a escometre, destaquen la remodelació de l’avinguda País Valencià i el Passeig verd del Sonella, les obres del qual començaran de manera imminent; el programa Onda Bonica que continuarà convertint espais degradats en agradables espais per a conviure, com per exemple la pavimentació del carrer Sant Pere o el recobriment del túnel d’entrada; el pla de millora de barris, dotat amb 100.000 euros; la millora de polígons industrials a través del pla Onda Logistic, pressupostat amb 500.000 euros; la restauració del retaule del Salvador; la construcció del nou Pump Track i parc infantil; la compra de vehicles elèctrics i la millora de la climatització en el Teatre Mònaco i Museu del Taulell; o les partides destinades a dinamització del sector comercial i turístic; sense oblidar la forta inversió social per a ajudar als més necessitats o els cinc milions d’euros destinats a la millora dels centres educatius.\nD’altra banda, també s’ha avançat el pla d’inversions fins a 2025, en el qual es preveu la nova biblioteca del carrer Sicília; la millora del carrer Riu Millars i carrer Borriana, que està previst actuar amb la incorporació dels romanents en el primer trimestre de 2022; la teulada de la pista exterior del pavelló municipal; la remodelació integral de la Plaça Espanya; la ronda nord i ronda sud; o la millora d’instal·lacions esportives.\nRenúncia de Lluís Pastor\nEn la sessió plenària també s’ha aprovat la nova Relació de Llocs de treball per a 2022, que inclou un increment salarial al funcionariat del 2% segons dictamina la Llei de Pressupostos de l’Estat. D’altra banda, el Ple ha fet efectiva la renúncia presentada pel regidor de Compromís, Lluís Pastor, qui s’ha acomiadat de manera emotiva dels seus companys. L’alcaldessa li ha agraït la seua dedicació al poble d’Onda durant els últims sis anys i li ha desitjat el millor en el personal.


La teva segona casa - Residència Universitària - Residencia La Salle Barcelona\nLes 153 habitacions han estat reformades els darrers anys, i estan adaptades per a l’estudi i el descans. Totes tenen bany propi, i disposen de taula, cadira, armari i prestatges.\nLa majoria són individuals, si bé disposem també d’habitacions dobles.\nLa Residència es converteix en la segona casa per als estudiants, per la qual cosa volen que es trobin a gust.\nWiFi en comptes de CONNEXIÓ WIFI: Els residents disposen de connexió WiFi gratuïta a tots els espais de la Residència. A més, a les habitacions poden utilitzar connexió per cable.\nTotes les habitacions disposen de radiadors, i equips de refrigeració.\nAlguns pavellons disposen d’habitacions equipades amb televisor. A més, tots els edificis tenen una sala d’estar, equipada amb televisor, butaques i taules.\nLes habitacions es netegen un cop per setmana, i els espais comuns a diari. A més, s’ofereix la possibilitat de servei de roba de llit i bany.\nDisposem d’un equip de treball amb un repte: resoldre qualsevol incidència a les instal·lacions.\nA la nostra Residència tenim un equip d’atenció conegut com a Equip d’Animació. Tots els membres d’aquest equip ens preocupem pel benestar dels nostres residents. Per aquest motiu, el resident sempre compta amb la presència d’algun responsable que vetlla per ell els 7 dies de la setmana, les 24 hores del dia.\nCom a Residència volem que els nostres residents gaudeixin de cada àpat que fan amb nosaltres, en un espai de trobada i relació com és el menjador. Per aquesta raó, la Residència ofereix àpats casolans per esmorzar, dinar i sopar, els set dies de la setmana.\nRevisa Serveis és l'empresa que hi ha darrere la nostra cuina. Amb 26 anys de trajectòria i present a uns altres 20 centres educatius de Catalunya, elabora un menú en el que s'utilitzen productes ecològics i de proximitat.\nA més, el menú és dissenyat per un equip de nutricionistes i dietistes especialitzats i més tard, supervisat per un xef. Tot plegat, contribueix a que comptem amb una oferta rica i variada de plats, així com la possibilitat d'adaptar-nos a les necessitats dietètiques particulars de cadascun dels nostres residents.\nLa recepció de La Salle Bonanova és oberta de dilluns a divendres, de 7 a 21 h. Garanteix el funcionament de la centraleta telefònica, la rebuda de cartes i paquets, claus especials per a sales... Persones sempre disposades a ajudar.\nAtès que com a Residència compartim espais amb l’escola La Salle Bonanova, els nostres residents poden ser atesos a l’Infermeria. L’Infermeria obre de 8.30h a 18h, de dilluns a divendres, seguint el calendari escolar. L’enfermera escolar és una professional qualificada en l’atenció i les cures en Primers Auxilis. Per tant, per problemes de salut més greus, recomanem als nostres residents que s’adrecin al CAP Vallcarca o a l’Hospital (la Clínica Teknon és el més proper).\nAtès que com a Residència compartim espais amb l’escola La Salle Bonanova, els nostres residents poden seure a la terrassa de la Cantina i gaudir d’un petit refrigeri.\nLa nostra Residència té en compte una sèrie de mesures per intentar garantir la seguretat de les persones que viuen aquí. Per aquest motiu i com a prevenció de que persones alienes accedeixin al recinte, els residents entren i surten gràcies a l’ús de targetes personalitzades. A més, els accessos al recinte estan controlats per càmeres de vídeo vigilància i hi ha personal treballant les 24 hores del dia, els 7 dies de la setmana.\nUna rentadora i una eixugadora estan a disposició del residents les 24 hores del dia. El funcionament és per fitxes.\nAl llarg del curs acadèmic, els residents tenen la possibilitat d’aparcar les seves motos dins del recinte. A més, compten amb tarifes especials per aparcar els seus cotxes a l’Aparcament Dr. Roig i Raventós (C/Dalmases, 76).\nSota prèvia consulta de disponibilitat, les estades d’estiu poden fer ús del nostre aparcament de cotxes.


L'Audiència Nacional acorda llibertat sota fiança de 10.000 euros per a un cinqué CDR detingut el 23S - Diari La Veu\nEscriba el número 596670\n26 desembre 2019 15:55h\nL'Audiència Nacional manté presó incondicional per a dos dels set detinguts en l'operació Judes. / BLANCA BLAY, ACN\nBARCELONA. La sala penal de l'Audiència Nacional ha acordat deixar en llibertat sota fiança de 10.000 euros un altre CDR detingut el 23 de setembre. Es tracta d'Alexis Codina, que se suma als altres quatre detinguts en l'operació Judes, per als quals el tribunal ha dictat fiança perquè puguen eixir de la presó de Soto del Real. L'Audiència Nacional manté presó incondicional per a dos dels set detinguts en aquella operació.\nLa resolució estima parcialment el recurs presentat per la defensa de Codina i conclou que aquest no tenia explosius al seu domicili, sinó "precursors". "No existeix en l'escorcoll del domicili la substància termita, sinó precursors de la mateixa", diu la resolució. El sumari del cas situa Codina com un dels membres del "nucli productor" d'explosius.\nEl magistrat imposa a Codina mesures cautelars una vegada haja dipositat la fiança i quede en llibertat. Així, Codina haurà de presentar-se setmanalment davant del jutjat o la comissaria dels Mossos més pròxima al seu domicili, se li prohibeix l'eixida del territori amb la retirada del passaport i haurà de comunicar el domicili on se'l pot localitzar. Per a Codina s'ha imposat una fiança més alta que per als altres quatre CDR –5.000 euros en eixos casos–.\nLa sala penal ha constatat que no han trobat en la pericial feta pels dos tècnics del Grup de Desactivació d'Explosius de la Guàrdia Civil de Barcelona cap referència "a l'existència d'explosius" entre les substàncies trobades al domicili de Codina, sinó "únicament de substàncies que degudament barrejades i seguint els corresponents procediments tècnics podrien arribar a convertir-se en explosius". Tot i això, sí que remarquen que Codina tenia "documents amb informació per elaborar explosius".\nLa sala constata "l'objectiva inexistència d'explosius en poder de Codina" i, per això, creu que la seua situació és com la dels altres CDR que estaven empresonats i que s'ha decidit posar una fiança per a eixir en llibertat pel fet que no tenien contacte material amb explosius. A més, la sala ha apreciat en Codina "arrelament" personal, social i familiar, i creu que no existeix un risc d'entorpir el procediment o de destruir proves.\nEl cinqué 'alliberament' en els darrers dies\nL'Audiència Nacional també ha acordat aquest dijous al matí la llibertat sota fiança de 5.000 euros per a un altre dels CDR detinguts el passat 23 de setembre en l'operació Judes, segons ha informat Alerta Solidària. Es tracta de Ferran Jolis.\nSegons fonts de la defensa, l'Audiència Nacional ha estimat l'escrit en què demanaven la modificació de la seua situació personal. Ara s'està tramitant el pagament de la fiança i, segons les mateixes fonts, esperen que puga eixir aquest mateix dijous de Soto del Real.\nDivendres passat a la vesprada, la sala penal de l'Audiència Nacional ja va acordar la llibertat sota la mateixa fiança per a tres detinguts més en el mateix operatiu –Xavier Buigas, Guillem Xavier Duch i Eduardo Garzón–, que també es trobaven en presó provisional a Soto del Real.\nEscriba el número 109686


Colònies aventura – Parvulari\nDes de fa molts i molts anys, a Can Putxet hi viuen uns vells indis. Actualment estan molt preocupats perquè el senyor Tayson, un bruixot molt dolent, ha tret el tap del riu i s’està perdent tota l’aigua.\nEls indis sense aigua no poden sobreviure gaire temps, per això, necessiten l’ajuda dels nens per trobar l’enorme tap. El que no saben, és que en Castanyot, amb el seu poder, ha convertit el gran tap en milers i milers de petits taps repartits per Can Putxet.\nEntre tots, intentaran aconseguir trobar el màxim de taps repartits i amb una poció màgica molt antiga del Gran Jefe Indi, convertir els petits taps en l’enorme tap.\n•\tActivitat 1: Mural\nVolta per conèixer les instal·lacions i els voltants de Can Putxet. Un cop feta la volta, realitzaran un mural pintant el que els hi hagi agradat més.\n•\tActivitat 2: Parc d’aventura\nUn circuit d’aventura adequat a aquesta edat: parets per escalar, xarxa de cordes, pont tibetà, mini-tirolina, toboggan, i més perquè els més petits desenvolupin les seves capacitats psicomotrius, al mateix temps que es diverteixen.\n•\tActivitat 3: Vaixell\nTaller on els monitors repartiran el material necessari per a la construcció d’un petit vaixell: fusta reciclada, un tap de suro, un escuradents, un full en forma de vela i pintures per pintar. Els nens pintaran el seu vaixell i un cop acabat, el portaran al riu per veure com navega. El monitor els recuperarà tots i els nens se’l podran endur a casa.\n•\tActivitat 4: Granja\nVisita a la granja de Can Putxet. Podran observar i coneixer les principals caracteristiques dels animals. Els hi donaran de menjar i podran tocar algun dels animals.


L’amenaça terrorista esperonarà la videovigilància intel·ligent, segons els experts\nAlbert Muñoz | Sílvia Gutiérrez | dissabte, 17 de gener del 2015, a les 19.21\nSón les càmeres de seguretat del supermercat on un dels gihadistes de París va segrestar fins a 19 ostatges i en va matar quatre. Les imatges van sobreviure a la desactivació de les càmeres perquè s'enregistraven en un ordinador remot. La majoria de supermercats ja disposen de sistemes com aquest, atès que durant els últims anys han millorat, s'han abaratit i no han parat d'instal·lar-se'n. RICARD MARTÍNEZ, president Associació Professional Espanyola de Privacitat (APEP) "El que jo aprecio, no com a expert jurista sinó com a ciutadà, és una tendència de la població a instal·lar sistemes de videovigilància per la simple percepció d'inseguretat. Això fa que creixin les instal·lacions, fins i tot algunes que potser no són necessàries: no hi ha cap finalitat, però multipliquen els impactes en la privacitat de les persones." Molts impactes gratuïts, segons els experts, perquè la renúncia a la privacitat no necessàriament porta més seguretat. Per exemple, les càmeres no s'instal·len allà on s'ha demostrat que són més útils, els recintes tancats i solitaris com ara un pàrquing, sinó allà per on passa tothom. A Barcelona, hi ha una trentena de càmeres de seguretat públiques, i només la meitat són a la Rambla. Però ara el que ara més preocupa als professionals de la privacitat és que, amb la nova amenaça terrorista internacional, els governs tornin a regular a corre-cuita aspectes que s'han de legislar amb calma. Els canvis legislatius després dels atemptats de París ja s'han posat en marxa. GEMMA GALDON, directora d'investigació Eticas Consulting "En un moment en el qual la ciutadania sent por, prenem decisions que a vegades poden ser menys racionals o més guiades per la por que no pas per l'anàlisi concreta de què és el que necessitem com a societat. Sempre diuen que la lògica és la primera víctima de la por." Galdon creu que es rebaixaran les exigències als operadors, públics o privats, que vulguin videovigilar espais. Per tant, que estarem més vigilats sense tenir massa clar com aquesta videovigilància impacta sobre la nostra percepció de seguretat o sobre la nostra seguretat objectiva.\nEls dos experts que van participar dijous a la xerrada sobre videovigilància organitzada per l’Associació Professional Espanyola de Privacitat (APEP) destaquen que cada cop ens observen més càmeres, però que sovint l’ús que se’n fa no és el més eficaç per a la seguretat. Ricard Martínez, jurista expert en privacitat que presideix aquesta associació, considera que les normatives sobre videovigilància a Espanya són prou confuses. En part perquè les lleis que la regulen han estat aprovades o desenvolupades massa sovint amb presses, com a reacció a un atemptat o a una amenaça puntual de seguretat. La Llei orgànica sobre la utilització de videocàmeres en espais públics per part de la policia va entrar en vigor 23 dies després de l’assassinat de Miguel Ángel Blanco, regidor guipuscoà del PP, i després ni tan sols se’n va concretar el reglament. “La lògica és la primera víctima de la por”, recorda la directora d’investigació d’Eticas Consulting, Gemma Galdon, en explicar que “en un moment en què la ciutadania sent por, es prenen decisions que a vegades poden ser menys racionals o més guiades per aquesta por que no pas per l’anàlisi concreta de què és el que necessitem com a societat”. No afecta la regulació de la videovigilància, però el Consell de Ministres va donar llum verda ahir a la nova Llei orgànica de seguretat nacional, nou dies després de l’atemptat gihadista a la seu del setmanari satíric ‘Charlie Hebdo’ a París.\nGaldon no creu que la resposta a l’amenaça terrorista sigui ara la instal·lació de més videocàmeres de seguretat, ni aquí ni arreu d’Europa, perquè ja n’hi ha moltes. Però sí un impuls al que s’anomena “videovigilància intel·ligent”. Es tracta de perfeccionar els sistemes perquè no només permetin veure què està passant en qualsevol punt de la ciutat, sinó també analitzar-ho automàticament a temps real i, si l’ordinador hi detecta res “anormal”, llançar una alerta per actuar. Per exemple, si un cotxe s’està més de mig minut aturat davant d’un consolat amenaçat d’atemptat, es dispararan les alarmes davant la possibilitat que pugui ser un cotxe bomba. Ara mateix, el que passa és que darrere les càmeres que ens vigilen moltes vegades no hi ha ningú de forma contínua i, per tant, encara que puguin fer-nos sentir més segurs, en realitat no ho estem. De fet, Galdon cita diversos estudis que demostren que, amb la instal·lació de videocàmeres, la ciutadania -sobretot la socialment més desafavorida- se sent més insegura i desconfiada, perquè percep que hi ha un risc. També menys compromesa amb la convivència o el que li pugui passar a algú altre pel carrer, perquè ja hi ha una càmera que ho veu.\nTothom pot tenir una càmera vigilant\nA Barcelona hi ha una trentena de càmeres de seguretat al carrer, controlades per la Guàrdia Urbana i els Mossos d’Esquadra. Malgrat l’aposta municipal per fer de la ciutat una “smart city”, l’Ajuntament no té previst vincular aquestes càmeres a cap sistema de control intel·ligent com el que hem esmentat, perquè la legislació que ho permet és molt restrictiva. La instal·lació de les càmeres ja requereix l’autorització del delegat del Govern i de la Comissió de Garanties de la Videovigilància, encapçalada pel president del Tribunal Superior de Justícia de Catalunya. Sempre s’ha de demostrar que vigilaran un punt amb problemes d’inseguretat ciutadana. I si els agents que les controlen en fessin un mal ús, se’ls podrien exigir responsabilitats professionals.\nLa regulació de les càmeres privades és una mica més laxa, però en tot cas mai no poden mirar directament al carrer. Es registren a l’Autoritat Catalana de Protecció de Dades (APDCat), perquè estan subjectes precisament a la Llei orgànica de protecció de dades (LOPD), amb un règim sancionador que va dels 600 als 600.000 euros de multa. La majoria de les sancions són lleus, per no disposar del cartell informatiu ben visible que informa de la presència de la càmera. Segons la Llei de seguretat privada aprovada a l’abril de l’any passat, només les empreses de seguretat poden controlar les càmeres de videovigilància que tinguin com a finalitat la prevenció de delictes i danys contra persones o béns. Però, en canvi, el control en vídeo dels accessos als edificis no està legalment limitat a aquestes companyies, especialment habilitades per garantir la seguretat d’aquests circuits tancats de televisió. Ho pot fer qualsevol que ho vulgui, des de l’empresa on treballes fins a la comunitat de veïns on vius, així que totes les càmeres tendeixen a registrar-se com a controls d’accés als edificis, perquè sota aquest epígraf no cal disposar d’un vigilant de seguretat rere la càmera.\nControlant els accessos i la seguretat d’edificis públics de la ciutat hi ha unes 300 càmeres. En edificis privats, ni se sap. Les benzineres, joieries, administracions de loteries i tots els establiments dotats de caixa forta estan obligats a tenir-ne. La majoria de supermercats i botigues grans estan videovigilats. Per tant, el nombre total de càmeres instal·lades no ha parat de créixer durant els darrers anys. “Parlem de sistemes que proliferen i que estan a l’abast de qui vulgui comprar-se una videocàmera i connectar-la al seu ordinador a través d’Internet. Per tant, és una tecnologia barata i accessible per a tothom. I al mateix temps invasiva”, diu Ricard Martínez. Però el president de l’APEP també recorda que “un sistema de videovigilància comporta unes càrregues, i una d’elles és garantir-ne la seguretat: per exemple, el senyal no es pot penjar públicament a Internet”. S’ha donat el cas de gimnasos que ensenyen les instal·lacions en directe amb una webcam; segons Martínez, això només ho podrien fer amb l’autorització expressa dels clients que hi apareixen.\nSospesar la seguretat, la privacitat i l’efectivitat\nEl Regne Unit és el país més videovigilat del món, a través d’una completa xarxa de càmeres controlada per la policia. Al nostre país, el creixement exponencial del nombre de càmeres de videovigilància ve més aviat per iniciatives privades. La pregunta que es fan és els experts és: per a què? Ricard Martínez intenta fer pedagogia: “Abans d’instal·lar un sistema de videovigilància, vostès han de verificar si efectivament els fa falta, si és el mitjà més adient i si estan en condicions de gestionar-lo. Perquè si la resposta a qualsevol d’aquestes tres preguntes (especialment a la primera) és no, vostè no ha d’instal·lar un sistema de videovigilància”.\nPerò és que els excessos en la instal·lació d’aquestes càmeres també s’han donat, aquí, per part de les administracions. Gemma Galdon subratlla que, segons tots els estudis, “on són més útils és en espais de poca concurrència, on algú pot estar sol, com un pàrquing on et poden robar el cotxe o et poden agredir i no hi ha ningú per defensar-te. En canvi, al nostre país, on més càmeres s’instal·len és als centres urbans comercials, on precisament hi ha una quantitat de persones suficients com per assegurar que, si passa qualsevol cosa, hi haurà testimonis”. La meitat de les càmeres de seguretat ciutadana que hi ha a la ciutat de Barcelona són a la Rambla. Galdon assegura que, al centre de la ciutat, les mesures de seguretat haurien de ser unes altres, perquè no és convenient ni efectiu que l’Estat estigui vigilant constantment tots els ciutadans que no són sospitosos de res. “Les tècniques policials tradicionals per investigar només aquella persona sobre qui tenim indicis raonables que delinquirà segueixen funcionant i, en canvi, traiem recursos dels departaments policials clàssics per invertir-los en tecnologies que no han demostrat que funcionin”, denuncia l’experta.\nDebat dels efectes de la Wi-Fi sobre la salut: cal treure-la de les escoles?\nEntren en vigor les multes per pirateria de la nova llei de propietat intel·lectual\nLa policia alerta de les estafes per Internet i WhatsApp\nGoogle News no inclourà les notícies dels mitjans espanyols\n4.000 comerços de Barcelona es geolocalitzaran per ser més visibles a Google\nCreix la revenda de regals de Nadal i de Reis\nRecórrer tots els municipis de Catalunya dalt d’una bici en 41 etapes i en només un any\nEls alumnes de primària aprenen com funciona una ciutat intel·ligent\nUn grup d’emprenedors i veïns andreuencs posen en marxa un diari electrònic\nEl pal de “selfie”, el regal estrella d’aquest Nadal


Family – Cambrils Turisme\nFamily Time in Cambrils\nCambrils és la destinació ideal per venir a gaudir en família quan vulgueu.\nCambrils és una destinació segura que fa especial atenció a les normes de seguretat i la vigilància de la canalla, on us sentireu benvinguts i acollits amb un clima benigne tot l’any i on el sol i la platja són sempre valors segurs per a tota la família. A més, Cambrils t’ofereix serveis i instal•lacions de qualitat adaptats a les necessitats de les famílies amb especial cura dels seus membres més petits.\nLes platges de Cambrils estrelles dels jocs de la mainada són especialment recomanables gràcies a tenir un pendent suau d’entrada al mar, aigües tranquil•les i poc profundes amb serveis per a la seguretat de tothom com el servei de vigilància i socorrisme o la possibilitat de demanar polseres identificatives per la canalla.\nOptareu a una àmplia oferta d’allotjament adaptada a les especials necessitats d’una família amb canalla que inclou detalls com disposar de protecció als endolls i bressols a habitacions familiars o connectades a ludoteques i espais amb activitats d’animació amb monitors que parlen en diferents idiomes.\nSi la gastronomia de Cambrils també és un dels nostres valors més reconeguts, us agradarà saber que també els restaurants de Cambrils estan preparats per acollir a les famílies en els seus àpats i així trobareu força establiments amb menús infantils, canviadors de bolquers i trones i pitets.\nA més a més, a Cambrils trobareu també una oferta d’oci i festiva complerta durant tot l’any. Activitats aquàtiques i nàutiques per gaudir a la platja o el mar i activitats programades pensades per al públic familiar. Així com les festes i celebracions populars.\nAquest segell indica que els serveis identificats amb el mateix estan certificats per l’Agència Catalana de Turisme com a especialitzats a acollir turisme en família, de manera que es garanteixen uns serveis especialment adaptats a les particulars necessitats que pot tenir una família.\nGastronomy\tFrom 275\nOlive Picking Time at Mas Montbrió Belvedere: Accomodation + Activity\nNautical\tFrom 61\nOn Board the Mediterranean Camping La Llosa: Accommodation + Cruise Excursion\nPack Cambrils Cultural Camping La Llosa: Accommodation+ Bike Rental + Museum Tickets\nRope Park Jumpland Adventure\nNautical\tFrom 115\nSail with the Family\nNautical\tFrom 95\nCambribike Festa de la Bicicleta\n12 May 18:00\nFamily Holiday Certified Accommodation\nOpenning dates: 01/04 -\nOpenning dates: 29/04 -\nOpenning dates: 08/04 -\nOpenning dates: 13/04 -\nOpenning dates: 14/04 -\nOpenning dates: 01/02 -\nOpenning dates: 01/01 - 31/12\nOpenning dates: 15/03 - 15/10\nOpenning dates: 17/01 - 11/12\nCàmping Joan Bungalow Park\nCàmping Cupfun Mirmanda\nOpenning dates: 01/01-31/12\nOpenning dates: 01/03 -\nApartaments Pins Platja


queeslaroboticasocial - Robòtica Social\nPRESENT EN EL NOSTRE DIA A DIA\nLa robòtica va introduint-se en el nostre dia a dia amb múltiples aplicacions que ja han traspassat l’àmbit industrial per fer aportacions en els àmbits socials, de gestió intel.ligent de la ciutat i de suport a la dependència. Parlem doncs de la robòtica destinada a millorar la qualitat de vida de les persones.\nQuins àmbits hi estan relacionats ?\nROBÒTICA ASSISTENCIAL O PER A LA DEPENDÈNCIA\ndestinada a millorar aspectes funcionals de persones dependents incrementant la seva autonomia personal, també utilitzada com a teràpia o suport psicològic per persones amb trastorns mentals, problemes de llenguatge….\nBasada en l’acumulació i interpretació de dades per fer predictibles comportaments humans, necessitats puntuals o situacions d’emergència.\namb un ventall d’aplicació i funcions molt ample com la gestió intel.ligent de serveis públics a la ciutat, control i vigilància, robots per a aplicacions domèstiques o serveis d’atenció al públic.\nintroduint el pensament computacional i utilitzant la programació i construcció de robots com a eines per millorar l’aprenentatge cognitiu, al mateix temps que es treballen aspectes ètics i filosòfics: usos futurs, inventiva, reflexió al voltant de la intel.ligència artificial i els límits morals, el disseny…\nCopyright © 2019 Robòtica Social


3 RÀPIDES + EASY BENTO BOX LUNCH IDEAS PER TORNAR A L'ESCOLA - NENS - 2019\nLes Dones De Moda Del Club Nens 2019 3 Ràpides + Easy Bento Box Lunch Ideas per tornar a l'escola\nThe Great Gildersleeve: The Manganese Mine / Testimonial Dinner for Judge / The Sneezes (Maig 2019).\nLa temporada de tornada a l'escola està plena de tantes emocions. Per als estudiants, és una persona plena d'emoció per veure amics, pensaments de vestits de primer dia i nervis sobre qui seure al costat de l'hora de dinar. Per als pares, d'altra banda, és un moment per posar-se en pràctica per a un horari complet ple de preparació d'àpats, ajuda per a tasques matemàtiques i esports després de l'escola. No importa on es trobin les teves emocions, tothom podria utilitzar una mica d'ajuda per fer que aquests moments siguin encara més suaus. És per això que ens hem associat amb Acer per oferir-vos tres menjars de bento, super divertits, simpàtics i senzills que us portaran els seus grams d'aliment a l'escola al següent nivell.\nAquesta època de l'any és caòtica, sens dubte, però l'Acer Spin 7 pot fer que la gestió de la seva llar (i la seva vida) sigui molt més fàcil. Per tant, feu un cop d'ull al calendari escolar, ordeneu les vostres compres a Internet i feu el vostre programa preferit, tot preparant aquests menjars saborosos. Feu que el vostre fill sigui l'enveja del menjador amb aquestes tres receptes fàcils: toqueu-les.\nPer al nostre primer bento, anem a començar a pujar a l'aire amb bonics núvols somrients i un arc de Sant Martí de fruita fresca. Utilitzeu fruita fresca estacional per a l'arc de Sant Martí, o si voleu saltar el sucre, podeu reemplaçar-la amb vegetals colorits, com pebrots, api i tomàquets. El cel és el límit amb aquest dinar.\nPro Tip: Marqueu aquest tutorial al vostre Acer Spin 7 perquè pugueu referir-vos a aquestes senzilles instruccions durant la preparació.\ngranny smith poma\nnúvol tallador de galetes\nAquest és senzillament còmode! Hem fet sandvitxos de gall dindi i formatge amb hummus, però si el vostre fill és un fanàtic del bardiller, aquesta és una opció fàcil també (sempre que la vostra escola permeti nous). Podeu picar una mica afegint-hi una cara amb els ulls de nabius i les galtes i somriures de la maduixa.\nAquí hi ha un dinar que brilla els arcs de l'arc sobre tu.\ncarn de deli\nverdures de fulla de nadó\nCrea una * eruga * al bento del jardí tallant un sandvitx en petits cercles utilitzant un tallador de galetes. Col·loqueu els cercles damunt d'un llit d'enciam per formar el cos. Feu el cap de l'eruga tallant una cara en un rave: dos ulls i un somriure feliç.\nOmpliu el vostre jardí amb flors i elements colorits amb cintes de cogombre, pastanaga i rave. Creeu una flor de rábano amb hummus com a base i, a continuació, col·loqueu peces de rave amb un patró espiral.\nAra, aquest és un feliç jardí.:)\nQuè trobareu al fons del mar? Bé, en aquesta caixa de bento, trobaràs tot tipus de criatures mítiques, com una sirena i un monstre marí.Realment és un dels nostres favorits! La millor part és que podeu fer servir les sobres de les pastes per elaborar-les, estalviant-vos un pas addicional.\npasta de linguini i salsa de tomàquet\nformatge de mozzarella\nInstruccions: < 999>Construeix la sirena directament al compartiment principal de la caixa bento. Col·loqueu primer els linguini.\nTalleu una forma de cara de formatge de mozzarella i col·loqueu-vos al linguini. Afegiu petits trossos d'alfàbrega i una rodanxa de tomàquet per a la cara i la boca.\nAixequeu el cos d'una llesca de bolet per als braços i el tors. Tallar un tomàquet cherry a la meitat per a la closca.\nUtilitzeu un gran tros d'alfàbrega per a la cua i dues peces més petites per a l'aleta.\nOmple els altres dos compartiments amb nabius per servir com a mar.\nCol·loqueu les maduixes tallades en un costat per formar peix.\nPer crear el monstre marí, feu 5 talls en un patró X a la part superior de la taronja mandarina. Només vagi a la meitat de la taronja i tracti de no anar més profund que la pell.\nPeleu la pell per revelar vuit potes, quatre a cada costat.\nDibuixa una cara, col·loqueu-la a l'altre compartiment i truqueu-la al dia.\nAquesta és la part més divertida! Fer una sirena amb pèl linguini. Encara que el vostre fill potser no vulgui menjar totes les peces junts, segur que són bonics i comestibles. Retalla la forma de la cara de la mozzarella i introduïu-la a la pasta. Crea una cara amb tiges d'alfàbrega i una rodanxa de tomàquet. Utilitzeu una rodanxa de bolets i tomàquets per al cos. Acabeu amb una cua d'alfàbrega.\nAra és el moment d'omplir el mar amb altres criatures. Utilitzeu els nabius com a base i creeu peix a partir de llesques de maduixa. A continuació, feu un monstre marí de la taronja mandarina. Tallar la pell a la base cinc vegades en un patró X. Tireu la cort de pela, de manera que forma els braços de la criatura. Dibuixa una petita cara i col·loqueu-lo a la caixa.\nAquesta caixa de Bento és bastant vista per * mar *!\nAra tots junts! Aquests són alguns dinars seriosament divertits.\n(Psst: assegureu-vos que els bolígrafs que utilitzeu per escriure bones notes de menjar no són tòxics).\nEsteu a punt per empaquetar-hi menjars de tornada a l'escola? Agafa un ordinador portàtil d'Acer per demanar els vostres aliments i anar a la cuina.\nQuè esteu preparant per menjar aquest semestre? Compartiu amb nosaltres a Instagram marcant


La moneda virtual RES arriba a Olot amb 30 comerços adherits - Ràdio Olot\namb Ràdio Olot 1:19\nLa moneda virtual RES arriba a Olot amb 30 comerços adherits\nDes d’aquest cap de setmana la moneda virtual RES ha arribat a Olot i compta ja amb més de 30 establiments adherits. Aquest projecte d’origen belga i que s’ha desenvolupat a Catalunya amb la UdG té ja més de 4.000 usuaris en el triangle que formen la capital de la Garrotxa, Figueres i Girona. Després de l’estiu, volen arribar a la Costa Brava.\nUn dels primers pagaments fets amb RES a Olot (Jordi Altesa)\nEl RES és una moneda virtual amb la qual ja es pot pagar a Olot des de la setmana passada. Els seus responsables estan satisfets de la implantació a la ciutat ja que asseguren que han aconseguit incorporar 30 comerços en només 20 dies. A la demarcació ja en tenen uns 400, tal i com ha explicat a Ràdio Olot el soci delegat de RES Catalunya Eduard Alonso. Alonso ha admès que tenien por de la rebuda perquè els havien assegurat que a la ciutat toparien amb “una mentalitat molt tancada”.\nEls negocis adherits inclouen des de restaurants fins a tallers mecànics passant per perruqueries. El RES ja té 4.000 usuaris a tota la demarcació i està creixent a un ritme exponencial el negoci que genera any rere any. La intenció és que els comerços que en formen part puguin treballar en xarxa obrint un mercat de petits establiments que pugui competir amb les grans empreses.\nLa intenció de RES és tancar aquest any amb més de 600 establiments a tota la demarcació. Per això, treballen per obrir-se a la Costa Brava a partir de la tardor amb llocs com Palafrugell o Palamós. Incorporar més propostes d’oci a la targeta també és un dels reptes afegits d’aquesta moneda d’origen belga i que va aterrar al nostre país a través d’un projecte pilot de la UDG.


L'Hospital de Bellvitge restringeix des d'aquest dilluns les visites als pacients. | ACN\nNomés hi haurà algunes restriccions per a alguns pacients i es reforçarà la comunicació amb els ingressats a Urgències\nper Antonio Ramos Llauradó / ACN 27/12/2021 11:50h\nDràstica decisió d'un hospital català davant l'increment de la incidència de la pandèmia en les darreres setmanes. Amb un augment dels nous contagis —més de 8.000 en les darreres 24 hores— i un empitjorament dels indicadors epidemiològics, l'Hospital Universitari de Bellvitge ha decidit restringir totalment les visites de familiars i acompanyants de pacients a partir d'aquest mateix dilluns.\nSegons ha explicat el centre hospitalari, aquesta dràstica mesura s'ha pres davant la «preocupant situació epidemiològica» i té l'objectiu de garantir una assistència de qualitat i segura. En aquest sentit, es vol minimitzar el risc que hi hagi brots de coronavirus dins de l'hospital que pugui afectar els malalts, així com els sanitaris.\nEn aquest sentit, cal recordar que altres centres sanitaris de Catalunya també han pres mesures contra la sisena onada, però en aquests casos, ara com ara, només han limitat els horaris de visita.\nReforç dels canals de comunicació amb els pacients que estan ingressats a Urgències\nL'Hospital de Bellvitge ha afegit que, per minimitzar els efectes d'aquesta mesura, es reforçaran els canals alternatius de comunicació i informació amb els familiars ingressats i atesos a Urgències, especialment a través del telèfon.\nAquesta restricció no afecta aquells pacients amb targeta sanitària Cuida'm —demència, trastorns de la conducta, discapacitat intel·lectual o autisme—, menors d'edats o pacients en situació d'últimes hores.\nSalut facilitarà la contracció d'estudiants d'Infermeria i Medicina\nPer tal de mantenir el nivell assistencial dels hospitals catalans, el Departament de Salut va anunciar a finals de la passada setmana que facilitarà la contractació d'estudiants dels graus d'Infermeria i Medicina per tal de reforçar el sistema sanitari davant la sisena onada de la Covid-19.\nEn aquest sentit, els hospitals i centres d'atenció primària, així com els d'atenció intermèdia o sociosanitària, podran incorporar a les seves plantilles alumnes dels dos últims anys d'Infermeria o Medicina que així ho sol·licitin.\nSegons ha explicat Salut, les funcions que desenvoluparan els estudiants seran d'auxiliar sanitari, en qualitat de suport i sota la supervisió d'un professional de la salut. És a dir, en les mateixes condicions que hi ha durant les seves pràctiques clíniques.\nEls alumnes que es vulguin inscriure hauran de fer-ho a través d'un formulari que faciliten les diferents facultats. La petició es gestionarà per les diferents regions sanitàries en funció de les necessitats que tinguin els diferents centres sanitaris.


compra i cura d’un conill per a mascotes\nAixí que esteu pensant a aconseguir un conill per a mascotes per a vosaltres o el vostre fill, però voleu saber quant costarà. Les persones sovint s’obliden de la despesa continuada d’una mascota, especialment una que pot viure de 8 a 10 anys (o més!).\nQuant costa un conill?\nQuan obtinguis el conill de la teva mascota i quina raça de conill que desitgis en definitiva determinarà el cost. Una raça o barreja “normal” que trobaríeu en una botiga de mascotes o instal·lacions de rescat costarà menys que una cria com un Jersey Wooly o un gegant flamenc d’un criador. Espereu que pagueu 20 a 40 dòlars per a un conill d'una botiga de mascotes, i 5 a 20 dòlars a un conill d'un club de rescat, fira o 4-H. Els criadors varien segons el que cobren per la seva raça específica de conill. Alguns són més barats que les botigues d’animals de companyia mentre que d’altres amb races rares cobraran més de 100 dòlars per a un conill. Els conills que mostren i els conills amb cries de sang de campions costaran, per descomptat, més, igual que els gossos de raça pura i els gats amb línies de sang campions.\nQuant costa una gàbia?\nSi teniu previst mantenir el conill fora, necessitareu una cabana de conill. Si teniu previst guardar-lo a la casa, necessitareu una gàbia de mida agradable. Els hutches normalment costen més que les gàbies, però moltes persones també fan la seva pròpia cabana. Si voleu no fer-los, espereu gastar al voltant de 150 $ a 200 dòlars en una cabana resistent.\nLes gàbies interiors varien bastant en el disseny, però podeu esperar que gastem 50 a 100 dòlars en una bonica gàbia de conill. Si podeu disposar d’una habitació a prova de conill per al vostre conill, podeu sortir amb una gàbia més petita i permetre que el conill s’estengui i corri a la sala de seguretat.\nQuant costa el subministrament de conill?\nA part de la inversió inicial de la cabana o de la gàbia, el conill necessitarà subministraments continus. Caldrà comprar i substituir regularment roba de llit, menjar, llaminadures i joguines. Per un conill, m'esperava gastar uns 40 dòlars al mes per fer alguna cosa de roba de llit, fenc i pellets, verdures fresques i alguns dolços i joguines. Però aquest nombre pot variar molt depenent de si compreu llençols i fenc a granel, proporcioneu productes ecològics, regulars o conreen, i quins tipus de llaminadures i joguines compreu o feu.\nQuant costa l'assistència mèdica per al meu conill?\nSi teniu previst extreure el consum de conill, podeu esperar una assistència veterinària per valor inicial de 125 $ - 250 dòlars. Després d'aquesta gran despesa (però val la pena prevenir altres problemes de salut i problemes de comportament), hauríeu de fer un examen anual regular amb el vostre veterinari exòtic (trobeu un veterinari exòtic a prop vostre). Les revisions habituals solen costar entre 35 i 65 dòlars, depenent del veterinari. L’assegurança per a mascotes està disponible per a conills mitjançant VPI Pet Insurance (cap altra companyia ofereix plans d’exòtics actualment) per a propietaris preocupats pels costos d’emergència i malalties majors com l’il·leus, problemes dentals o altres problemes de salut a mesura que el conill envelleixi. No tots els conills acabaran amb un problema, però és probable que hi hagi un problema en un moment o un altre en la vida prou llarga del conill. El cost de tenir cura d’un conill malalt variarà molt pel veterinari i el que passa amb el conill, però no és estrany gastar un parell de centenars de dòlars en el problema de conill més comú, l’il·leus.\nNo oblideu que haureu de pagar perquè algú s’embarqui o tingui cura del vostre conill mentre esteu de vacances, els costos d’entreteniment de les puntes d’ungles, puntes de dents i cura de la pell (si el conill pot quedar mat o pot tenir boles fecals), i possibles reparacions del vostre conill mastegant catifes, mobles, cables i altres articles domèstics si la vostra casa no té prova de conill.\nPotser no haureu esperat que costés molt tenir cura d’un conill per a mascotes, però val la pena tenir un conill feliç i saludable. Com en qualsevol mascota, estigui preparat i tingui un pla per a problemes de salut inesperats i durant el temps que tindrà cura del teu conill. Espereu que tingueu el conill durant 10 anys i que incorreu en les despeses del mateix durant el mateix temps.


Barcelona es mobilitza contra el càncer - Social.cat\nBarcelona es mobilitza contra el càncer\nDues iniciatives celebrades aquest diumenge posen en relleu la lluita contra aquesta malaltia\nDilluns, 13 de desembre de 2021 | 11:00 h\nLa marxa s'ha reprès amb tres distàncies per adaptar-se a tots els públics: 10 km, 5 km i 2,5 km | Carola López (ACN)\nLa 5a edició de la cursa de l'AECC Barcelona en marxa contra el càncer s'ha celebrat aquest diumenge al Parc de Fòrum amb la participació d'uns 3.200 corredors de totes les edats i uns 80.000 euros de recaptació. El mateix dia, l'AFANOC —l'Associació de Nens amb Càncer de Catalunya— ha celebrat la 21a edició del Posa't la Gorra!, que ha servit per commemorar els deu anys de La Casa dels Xuklis.\nDesprés d'un any en què la cursa solidària es va fer de manera virtual a causa de la pandèmia, la marxa s'ha reprès amb tres distàncies per adaptar-se a tots els públics: 10 km, 5 km i una marxa de 2,5 km, per a aquells que preferirien caminar. D'aquesta manera, s'ha fet un circuit adaptat per a tots els nivells. Tot i que no s'ha arribat als nivells de participació i de recaptació d'altres anys, l'organització ha celebrat la represa de la competició i ha destacat que la quota de “solidaritat ha estat impressionant”.\nEl president de l'Associació contra el Càncer de Barcelona, Laureano Molins, ha considerat que aquesta cinquena edició ha estat “un èxit”. “La gent és solidària i vol lluitar contra el càncer com fem des de l'associació”, ha lloat tot recordant que alguns dels participants han fet la cursa caminant perquè tot just s'estan recuperant de la quimioteràpia o pateixen les seqüeles d'haver patit un càncer.\nAquest any, la prioritat de l'organització ha estat oferir una “proposta esportiva, lúdica, sana, apta per a tota la ciutadania que respecti les normatives de seguretat”. Per aquesta raó s'ha optat per oferir tres recorreguts de distàncies diferents en diferents hores. Les persones que han volgut fer un donatiu extra a favor de l'Associació Contra el Càncer de Barcelona adquirint per 20 euros el dorsal 'Jo investigo', que ha ofert serveis 'prèmium' al corredor i un obsequi.\n'Posa't la Gorra!'\nEl mateix dia, l'AFANOC ha celebrat la 21a edició del Posa't la Gorra! amb una festa a la plaça Mossèn Ferran Palau de Barcelona i ha servit per commemorar els deu anys de La Casa dels Xuklis. El punt àlgid de l’esdeveniment ha arribat amb la lectura del Manifest d'AFANOC, que ha anat a càrrec d'infants i adolescents que han viscut el càncer.\nDurant la festa, la presidenta de l’Associació de Nens amb Càncer de Catalunya ha remarcat la necessitat de mantenir aquest espai, que ha acollit gairebé un miler de famílies de nens amb càncer i que és el projecte més emblemàtic de l'entitat. Per l'ocasió, l'artista japonesa Mari Ito ha creat una gorra artística que convida a “pintar futurs”. La celebració ha comptat amb les actuacions del grup musical XIULA, Planeta Trampolí, l'escola de Ball Art District i la companyia d'espectacles Tager.\nEntre els assistents a la celebració hi havia, Lluïsa Moret, diputada i presidenta de l'Àrea d'Igualtat i Sostenibilitat Social de la Diputació de Barcelona, que ha considerat que les administracions han de “treballar a favor” de La Casa dels Xuklis. En el mateix sentit s'ha mostrat la consellera de Drets Socials, Violant Cervera, que ha recordat que per les famílies d'arreu de Catalunya “disposar d'un recurs com aquest garanteix el benestar emocional tan necessari en les malalties de llarga durada”.\nFinalment, el conseller de Salut, Josep M. Argimon, ha lloat la bona feina realitzada per l'AFANOC donant a conèixer i normalitzant la malaltia gràcies als 20 anys del Posa't la Gorra! “Tots acabarem passant alguna malaltia, més o menys greu, al llarg de la nostra vida i la idea de normalitzar-ho és molt important”, ha apuntat.


Doble triomf de permanència\nEl Sènior Masculí del CB Sant Gregori va guanyar els dos partits d’aquest cap de setmana. El primer, el de dissabte a casa davant el Salt (70-60) i el segon el diumenge a la pista del CB Garrotxa-Santjoanenc B (67-72). Dues victòries clau per acostar-se a la salvació directe.\nEn el partit de dissabte davant el Salt davant els verd-i-negres els de Ciscu Garcia van mostrar-se molt intensos i concentrats en tot moment en un dels millors partits de la temporada dels de la Vall de Llémena. El Sant Gregori va anar per darrera fins al descans, però la gran intensitat defensiva va permetre al Sènior Masculí guanyar el matx. Cal recordar que en el partit de la primera volta, els de la Vall de Llémena se’ls va escapar el triomf en un partit obert i decidit en els darrers minuts.\nEl matx del diumenge, també davant un equip per sobre dels de la Vall de Llémena a la classificació, va suposar un altre triomf important per seguir apropant-se a la salvació directe i evitant el play-out (play-off de permanència a la categoria). Un duel en què el Sant Gregori va mostrar-se superior en tot moment. Aquest cap de setmana el Sènior Masculí rebrà la visita del Palafrugell el diumenge a casa (19h).\nEntrada prèvia El Sots-25 Femení es retroba amb la victòria\nEntrada següent Alvarito decanta la balança


Junqueras recupera la via unilateral i veu l'amnistia com...\nActualitat Poders Junqueras recupera la via unilateral i veu l'amnistia com l'única solució\nEl president d'Esquerra Republicana entén que l'indult és una mesura "parcial" i, en cap cas, la solució\nPoders 27/09/2020 12:47\nEl president d'ERC, Oriol Junqueras, reincorpora la via unilateral al seu discurs. Així, apunta que "no es pot descartar mai la via unilateral" i que ERC no ho ha fet. El republicà diu que hi ha "molt d'interès" a fer creure que ERC la descarta; però explica que la defensa del seu partit és enfortir el moviment independentista i preparar-se millor "abans de tornar-ho a intentar". Tot i això, assegura que la desobediència civil i les accions unilaterals "sempre" han estat en els seus plans "com a opcions factibles".\nD'altra banda, el polític, pres a Lledoners, afirma que "només hi ha una solució per acabar amb la causa, que és l'amnistia". Així de contundent s'ha manifestat el republicà en una entrevista escrita a Catalunya Ràdio mentre afegia que la resta de mesures que es posin sobre la taula seran "parcials i no la solució", en ser preguntat sobre els indults que el govern espanyol començarà a tramitar aquesta setmana.\nJunqueras ha instat l'Estat "a ser capaç de tornar a la política un conflicte que és polític" i ha assenyalat que els presos no volen una solució només per a ells sinó una de "global". Una solució que ha de passar per "l'amnistia i l'exercici d'autodeterminació", ha insistit.\nEl president d'ERC reconeix que "la manca d'una estratègia conjunta i d'una diagnosi compartida de l'octubre del 2017 és una de les debilitats del moviment independentista". Per això, manifesta que cal "seure i consensuar" una estratègia compartida per seguir avançant.\nPel que fa a la taula de diàleg, ha manifestat que és el "reconeixement explícit" per part de l'Estat que existeix un conflicte polític. El republicà ha apuntat que cal intentar el diàleg perquè si dona fruit serà un èxit però també perquè si fracassa, l'independentisme "s'haurà tornat a carregar de raons i legitimitat per tornar-ho a fer".\nAbascal defensa Trump i renya els diputats mal vestits en la moció contra Sánchez


Mercè Àlvarez: "Crear flors és tot un altre món de la pas...\nMercè Álvarez: "Crear flors és tot un altre món de la pastisseria"\nMercè Álvarez, directora de l’acadèmia de la pastisseria Escribà Quim Pascual\nAmb les seves flors de sucre, botànicament perfectes, ha estat mereixedora de diversos premis internacionals de pastisseria, ha treballat amb els millors ‘cake designers’ i coordina l’acadèmia de la pastisseria Escribà\n· Quan vas decidir entrar en el món de la pastisseria?\nAl 2010 vaig començar, tot i que sempre m’havia agradat molt fer cosetes, a casa fèiem coques típiques als nens i m’agradava molt implicar-los. Va haver-hi un moment que ells van anar creixent i, com que tenim pastisseries a Castellar de molta qualitat, vaig acabar comprant els pastissos. Fins que el meu fill petit em va dir: mama, ja no fas les coques que feies abans?\n· I t’hi vas posar de ple, pel que veig...\nVaig buscar per Internet fer alguna cosa més divertida i diferent. Vaig topar amb unes galetes decorades de sucre i vaig començar a investigar, aleshores no es veien galetes així. Com que les receptes eren molt angleses, massa dolces per al nostre paladar, les vaig adaptar. Vaig seguir amb els cupcakes, després pastissos decorats amb fondant o sense, i després ja em vaig definir amb les flors de sucre i galetes de glaça. Ho feia pels amics, receptes per tastar.\n· I on et vas formar?\nAquí no hi havia res per fer cursos. A Madrid vaig anar a una fira que es deia Sugar 09, i allà vaig trobar el meu món, talladors diferents, gent aficionada com jo, i vam fer un grup de noies de diversos llocs. En això no hi ha edat, l’afició és la mateixa. Em vaig posar reptes. Un d’ells, el Cake Internacional de Birmingham. L’any 2013 hi vaig anar amb un grup d’amigues, i volíem tornar-hi l’any següent fent expedició per comprar coses que ens facilitessin la feina. El meu home em va animar a presentar-me al concurs. I em van donar premi, medalla d’or en la categoria d’arranjament floral. He estat la primera espanyola a guanyar aquest premi. A més, el certamen és útil perquè et diuen com pots prosperar, quins defectes tens... El nivell d’exigència és molt alt. No em van donar el guardó de Gallo perquè van dir que les fulles de sota eren de tardor i, en canvi, el ram era de primavera. També he guanyat premis a Londres, i a Marsella, un bronze. També he guanyat certificats al mèrit de diverses fires, sempre presentant flors.\n· I com es fan, aquestes flors?\nCrear flors de sucre és tot un altre món de la pastisseria. Estan fetes amb una pasta especial de sucre. Porta sucre glacé i glucosa i és com una plastilina. El fondant porta sucre i glicerina. La pasta que faig servir es pot fer molt prima i té un temps de treball més curt que el fondant. Jo no la faig, la compro feta. Compro la flor de veritat i la sacrifico. Faig la plantilla en forma de flor o motlles. Tinc una neboda que és dentista i, amb les pastes de silicona que puc fer amb el seu material, marco els nervis de la flor, que tinguin els mateixos que la real. Són flors de floristeria. Encara que siguin de sucre han de ser botànicament perfectes, sinó, no poden participar en els concursos. El color el faig amb colorants alimentaris en pols, quan la flor ja està seca. La flor està filferrada, amb una cinta de floristeria que compro.\n· I es conserven bé?\nSí, es conserven bé i molt de temps. Cal tenir cura de no deixar-les en un lloc amb humitat ni que els toqui el sol directament. Però no cal tapar-les amb vitrina. Es poden conservar tot tipus de flors de sucre. Són delicades, això sí, com si fossin de porcellana. Però ara per Nadal jo he tingut una ponsètia com a centre de taula i ha aguantat perfecta.\n· Professionalment on treballes?\nSoc la directora de l’acadèmia de la pastisseria Escribà de Barcelona. Allà coordino els cursos i també hi faig de professora de cursos de flors i galetes decorades amb glaça. Ja fa un any que hi soc. De fet, quan vaig guanyar l’or ja vaig estar impartint cursos a pastisseries creatives de tot Espanya, els caps de setmana. També col·laboro a l’Obrador d’en Gregori, a Castellar, on faig les galetes decorades i pastissos d’encàrrec. També faig pastissos infantils.\n· Creus que s’ha de tenir alguna habilitat especial, per fer això?\nNomés requereix que t’agradi i tenir temps. Amb la glaça cal tenir presents les consistències, i anar afegint més o menys aigua, segons faci falta. A la cuina no m’hi dedico, ho deixo al meu home, perquè no tinc tant temps. O faig flors o cuino [riu].\nSoc una desordenada a qui agrada l’ordre\nLa paella, tenim un grup de paelleros\nEl pastís que més t’ha agradat fer?\nEl del meu home, pels seus 60 anys\nEl carrer de l’Església


ESMUC- Miquel Bofill Miquel Bofill - ESMUC\nVa realitzar els estudis de saxòfon al Conservatori Superior Municipal de Música de Barcelona sota la direcció del mestre Adolfo Vendes, aconseguint diversos premis i mencions durant aquest període.\nDurant dos anys cursa estudis de nivell superior i perfeccionament al Conservatori Nacional de Bordeus sota la direcció del mestre Jean Marie Londeix. Obté la medalla d’or en el grau superior de saxòfon, i la medalla daurada en música de cambra, mentre treballa amb el “Ensemble International de Saxophone” amb el qual ofereix diversos concerts per França.\nCol·laborador habitual de “l’Orquestra Simfònica de Barcelona i Nacional de Catalunya”, amb la qual ha realitzat enregistraments i diversos concerts de solista.\nHa format part de formacions com Orquestra Simfònica del Gran Teatre del Liceu, Orquestra Simfònica de Tenerife, Orquestra de Cadaqués, Barcelona 216, i l’Orquestra Simfònica del Vallès.\nDirector i creador de la formació “SAX 13” (Saxofons de Barcelona), amb el qual ha gravat un C. D., amb motiu del desè aniversari del seu naixement.\nHa efectuat diversos concerts com a solista i amb diferents formacions, tant amb grups de cambra com amb orquestra simfònica, viatjant per Espanya, França, Holanda, Itàlia, Alemanya, Japó, Corea, i els Estats Units, a més d’haver fet gravacions per a la ràdio i Televisió.\nÉs Catedràtic del Conservatori Municipal de Barcelona, i professor de música de cambra a l’Escola Superior de Música de Catalunya.\nJuntament amb l’activitat concertística, realitza una intensa tasca pedagògica. Des de la seva classe de saxòfon al Conservatori Municipal de Música de Barcelona, ha format grups que actualment imparteixen classes a diferents conservatoris i escoles de música, a més d’haver creat diferents grups de cambra guanyadors de molts concursos. També ha impartit diferents cursos a Madrid, País Basc, Alacant, Mallorca, etc.


Inici / Notícies / Notícies / Tanca el dispositiu d’atenció a persones amb discapacitat amb Covid-19 gestionat per Fundació Lluïsa Oller\nLa Llar Residència Lluïsa Oller ha acollit a 19 persones de 8 entitats des de novembre per evitar brots de contagis en els seus espais. Ara l’equipament torna a quedar buit a l’espera que es concertin les places per a oferir el servei de Llar Residència.\nLa Llar Residència Lluïsa Oller, situada a Cardedeu (Vallès Oriental), es va convertir al novembre en un dispositiu d’atenció a persones amb discapacitat contagiades de la Covid-19 a petició del departament de Treball, Afers Socials i Famílies, i el Departament de Salut. Cinc mesos després, i amb el pla de vacunació pràcticament al 100% als equipaments residencials, el departament ha decidit finalitzar el servei.\nL’objectiu del dispositiu era evitar brots de contagi als equipaments residencials i garantir una quarantena en un entorn acollidor per aquestes persones. Des de Cardedeu, s’ha donat cobertura a tota la Regió Metropolitana Nord i s’han atès un total de 19 persones provinents de 8 entitats.\nPublicat a Habitatge, Notícies, Serveis a personesEtiquetat covid19, llar residència, Llar Residència Lluïsa Oller


Empoderament trans – transexualidad: ATC llibertat\nmayores trans, reconocimientos por la lucha de los derechos transexuales, Salud y bienestar, transexualidad derechos sociales, transexualidad laboral, transexualidad sanidad, transfobia\nPublicado por atclibertad@yahoo.es atc.llibertat@gmail.com Telf 931130810 el 27 noviembre, 2018 29 noviembre, 2018\nLa patologització de les identitats trans per part de la medicina i la influència del discurs “biomedico” ha distorsionat la realitat de la transsexualitat; patologitzant el que és una expressió de la immensa diversitat de l’ésser humà i de la pròpia naturalesa, influint de manera determinant en la classe medica, els polítics, mitjans de comunicació i en la societat; instal·lant prejudicis i tòpics que han perpetuat i perpetuen a les persones transsexuals en inferioritat de condicions, sent la “excusa” que ha justificat la vulneracion dels drets humans fonamentals, constitucionals i autonòmics, a la igualtat, la dignitat, intimitat, l’honor, a la pròpia imatge i al lliure desenvolupament de la personalitat. Conceptes com “discordança”, “transtorn”, “disfòria”, “incongruència”, “dissonància” … .. que es tradueixen en tòpics socials que es difonen en els discursos i en el llenguatge utilitzat pels mitjans de comunicació contribueixen a la reproducció i interiozación d’aquests conceptes per part de les mateixes persones trans, que fan servir com a “mantes”: persones que viuen en cossos equivocats “,” dona que va néixer home o viceversa “,” home que viu en cos de dona o viceversa “,” FTM “,” MTF “, etc. Tot això amb la finalitat de negar les expressions trans com a part de la “diversitat humana”. Això ha suposat instal·lar en la consciència social i col·lectiva un discurs castrador i cisexista.\nDe la transsexualitat i de les persones transsexuals han parlat i teoritzat psicòlegs, sexòlegs, endocrins, acadèmics, persones cisexuales que ens han imposat la seva visió sobre la transsexualitat i un discurs des d’una perspetiva cisexista. Això ens ha situat a les persones transsexuals en constants desavantatge, ja que en general ens hem vist forçades a dependre de la limitada termilogia cisexual-xentista, en tractar de donar-li sentit a les nostres pròpies vides.\nEn els últims anys l’activisme trans ha canviat el paradigma introduint en el llenguatge nous conceptes i terminologias per tal de lluitar contra el cisexismo, la transfòbia i per la despatologització de les identitats trans.\nLa situació i problemàtica de les persones trans així com les seves reivindicacions i necessitats reals, romanen invesibles per a la societat, contribuint al fet que les persones transsexuals no estiguin en disposició d’una igualtat real d’oportunitats respecte a la resta de la ciutadania ja que la seva invesibilidad nega la seva existència. No només els / les joves trans necessiten que es faci visible la realitat del col·lectiu al qual pertanyen si no a la resta de la joventut, això favocera l’eliminació de estereotips i de la transfòbia. És fonamental, en el cas dels / les joves trans que manegen un llenguatge correcte, que estiguin informats, sobretot quins són els seus drets per afavorir la seva integració i la seva participació. I d’altra banda la joventut en general ha de conèixer de primera mà, la realitat dels / les transsexuals possibilitant el acercaminento amb joves trans.\nLa paraula com vehicolo de comunicació pot ser una eina per lluitar contra la discriminació o bé per perpetuar-la. D’ahi la importància que els conceptes i el llenguatge per parlar de la transsexualitat i les persones trans, sigui correcte, obert a introduir canvis que ens permetin a les persones trans, sortir de la cosificació que el discurs biomedico i una societat sexista, heteropatriarcal i cisexista ens ha ancorat, presentant-com a éssers inferiors i per tant mancat dels mateixos drets.\nNo només són necessàries lleis que reconoscan i garanteixin els nostres drets com la llei 11/2014 del 10 d’octubre per garantir els drets de lesbianes, gais, bisexuals, transsexuals i intersexuals per radicar l’homofòbia, bisfobia i la transfòbia per a la no discriminació per motius d’identitat de gènere i reconeixement dels drets de les persones transsexuals a Catalunya a més cal que lluitem des del llenguatge contra el cisexismo, el binarisme de gènere i corporal com a mitjà d’empoderament. No podem canviar la mentalitat social si seguim reproduint termes que neguen la nostra identitat com a part de la divesidad humana.\nA la medidad en què les mateixes persones utilitzem un lenjuaje correcte, avançarem en igualtat de tracte i educarem a la societat.\n“Un col·lectiu que parla en primera persona i des d’un llenguatge correcte és un col·lectiu fort i empoderat”\nCONCEPTES PROPIS TRANS\nTranssexualitat: una expressio mes de la immensa diversitat humana i de pa pròpia naturalesa.\nTranssexual: persona la identitat sexual, de gènere i / o expressió de gènere no correspon amb les normes i expectatives socials tradicionalment associades amb el sexe i el gènere assignat en néixer.\nIdentitat sexual: sexe psicològic subconscient einnato, immutable i sentit com a propi per cada persona que el defineix com a home o dona. Es comença a prendre consciència de la mateixa en els primers anys de la vida i és estable als set anys aproximadament.\nSexe subconciente: forma subconscient i intrínseca d’entendre a si mateix que tussis les persones experimentanen relació al sentiment de “habitar” el seu propi cos sexuat. Gènere o sexe a què en un nivell subconscient i profund sentim que pertanyem.\nIdentitat de gènere: rol social que adoptem com manifestació o expressió corresponent al sexe, canvi segons el moment històric i la situació geogràfica pel que és una construcció social i cultural.\nOrientació sexual: és l’atracció eròtica cap a les persones (les preferències es consoliden en l’adolescència.\nheterosexual: els atrauen persones de diferent identitat sexual.\nHomosexual: els atrauen persones de la mateixa identitat sexual\nBisexual: els atrauen persones de totes dues identidadesa sexuals\nCISEXUAL: Sinònim per no-transsexual. Persona la identitat sexual coincideix amb el sexe i gènere assignat en néixer. Es reere a totes les persones que no són transsexuals, amb independència de l’orientació sexual. Ve del prejo grec “cis” que signica del mateix costat.\nCISEXISMO: Creença que els gèneres de les persones transsexuals són menys legítims que, i meres imitacions de, els gèneres de les persones cisexuales. Des del “privilegi” de situar-se dins de la “norma socialment establerta”, imposen la seva identitat sexe genèrica com autèntica i natural, qüestionant la identitat sexual i els cossos de les persones trans. És la ideologia que sustenta la transfòbia.\nDICTADURA GENITAL: Consisteix en una generització binària dels òrgans sexuals, que mai són femenins ni masculins fins que no es té consciència de la identitat sexual, per tant és un error clasicarlos com a tal a priori. La vulva d’un home trans és masculina, des que és d’un home; el penis d’una dona trans és femení, des que és d’una dona.\nCIRURGIA DE RECONSTRUCCIÓ GENITAL: Desafortunadament s’utilitzen termes com, cirurgia de “reassignació” o “canvi de sexe”. En utilitzar aquests termes, es indueix a pensar que la cirurgia “reassigna” “o canvia” el sexe a la persona, o que l’recticación registral depèn d’ella. Atès que l’objecte de la cirurgia és acomodar les característiques físiques al sexe psicològic, el / la especialista reconstrueix el construït pel desenvolupament biològic, per acomodar-lo a les característiques corresponents. Tant si es tracta d’una masculinització o feminització del pit, d’una feminització facial, o d’una reconstrucció genital, aquestes cirurgies són realitzades per especialistes en cirurgia plàstica i reconstructiva, de manera que el terme Cirurgies de reconstrucció, seria el més adequat.\nGINECOMÀSTIA I MASTECTOMIA: Etimològicament, aquestes dues paraules provenen del grec: mastectomia (extirpació de les mames), ginecomàstia (extirpació de les mames amb qualitat femenina). La utilització de mastectomia per referir-se a la masculinització del pit en homes transsexuals, comporta i té una connotació discriminatòria, ja que omet el sexe sentit, conrmando errònia i mèdicament la condició de dona. Aquest terme s’usa en dones cis que per malaltia han de extirpar-li les glàndules, però no correspondria en cap cas als homes transsexuals. En canvi, la ginecomàstia se li realitza als homes cis per un augment de mames a causa d’un excés d’hormona femenina, de la mateixa manera que els homes transsexuals.\nTRANSFÒBIA: És la por irracional, l’aversió, o la discriminació en contra de les persones la identitat sexual i de gènere, aparença, o comportaments, es desvien de les normes socials.\nTRANSGÈNERE: Poden ser persones lesbianes, gais, bisexuals, transsexuals i heterosexuals, que es identican fora de l’binari home / dona (mentre que la majoria de les persones transsexuals en general es identican ja sigui com a homes o com a dones) així com la d’aquells la expressió de gènere i aparença no s’ajusten al binari (mentre que les persones transsexuals en general solen citar la discrepància entre el seu sexe subconscient i el seu sexe físic com el principal obstacle en les seves vides.)\nTRANS-EXCLUSIÓ: És potser l’acte de discriminació més directe en contra de les persones transsexuals. Dit de manera simple, la trans-exclusió es produeix quan les persones cisexuales exclouen les persones transsexuals de qualsevol espai, organització o esdeveniment destinat al veritable gènere de la persona transsexual.\nESBORRAT TRANS: És l’acte de invisibilitzar les persones trans en el llenguatge escrit o audiovisual. Té relació amb: canviar el nom fets històrics sense tenir en compte a les persones trans, la tutela per part de lesbianes, gais i bisexuals cis i nomenar els actes d’agressió i discriminació de les persones trans com “homofòbia”\nArmari (sortir de l’) Revelar, una persona del col·lectiu LGTBI, la seva orientació sexual o la seva identitat de gènere.\nassetjament per orientació sexual o identitat de gènere.La situació d’assetjament a la feina per raó d’orientació sexual i/o identitat i/o expressió de gènere, implica una certa reiteració d’actituds o comportaments que atempten contra la dignitat de les persones LGTBI, o que intenten generar un entorn intimidador, hostil, degradant, humiliant o ofensiu. L’objectiu de l’assetjament és sotmetre emocionalment i psicològicament la persona assetjada per dificultar-li l’accés a la feina, anul·lar-li les seves capacitats, obstaculitzar la seva promoció professional o amenaçar la seva continuïtat al lloc de treball. L’assetjament pot ser vertical ascendent, quan una persona de nivell jeràrquic superior és atacada per una o diverses persones subordinades; vertical descendent, quan una persona de nivell jeràrquic inferior és atacada per una o diverses persones que ocupen posicions superiors en la jerarquia de l’empresa; o horitzontal, quan una persona és assetjada per altres companys o companyes de feina que ocupen el seu mateix nivell jeràrquic.\nBinarisme es Construcció social que categoritza de manera dicotòmica les activitats, els comportaments, les emocions i l’anatomia de les persones en dos gèneres: masculí i femení\ndiscriminació directa es que implica el tractament desfavorable a una persona per la seva orientació sexual i/o identitat de gènere.\ndiscriminació indirecta es la que pot tenir lloc quan s’estableix una normativa, clàusula o decisió aparentment neutra, les conseqüències de la qual situen les persones LGTBI en una posició de desavantatge respecte a la resta.\nEstereotip es Conjunt d’idees que un grup o una societat obté a partir de les normes o dels patrons culturals prèviament establerts.\nEstigma es en sociologia, l’estigma és una condició, atribut, tret o comportament que fa que el seu portador sigui inclòs en un marc social contra.\nfamílies diverses es La família és una unitat social formada per un grup d’individus lligats entre ells per relacions de matrimoni, parentiu o afinitat. Hi ha estructures familiars tan diverses com les persones que les integren: monoparental, amb un pare i una mare, dues mares, dos pares, etc.\nLGTBI es sigles dels termes lesbianes, gais, transgèneres, bisexuals i intersexuals. L’ordre de les lletres que la constitueixen és variable, tant en català com en la resta de llengües. També hi ha altres sigles, com LGTBIQ+, que incorporen la Q de queer i el signe més, referint-se a altres. També es pot trobar la versió GLBTIQ, seguint la prelació històrica del moviment gai respecte als altres.\nLGTBIfòbia Es por o aversió irracional contra les persones lesbianes, gais, trans, bisexuals i intersexuals.\nmoviment per a la despatologització trans es moviment dins del col·lectiu trans que exigeix la retirada immediata de les categories de disfòria de gènere i trastorns de la identitat de gènere dels catàlegs diagnòstics (DSM de l’American Psychiatric Association i CIE de l’Organització Mundial de la Salut).\nPatriarcat es estructura social o política en què l’home ostenta el màxim poder i la màxima autoritat i la dona hi queda supeditada, seguint la concepció de la institució del pater familias del dret romà, i que l’església catòlica va mantenir com a base de l’estructura familiar i social.\nPrejudici es actitud que predisposa una persona a pensar, percebre, sentir i actuar de forma favorable o desfavorable en relació amb un grup o amb els seus membres individuals\nQueer es persona que, d’acord amb la teoria queer, no subscriu la divisió binària tradicional dels gèneres i rebutja d’identificar-se amb un home o amb una dona o amb una orientació sexual i afectiva específica. En oposició a la concepció dualista del gènere, hi ha teories que defensen l’existència de més de dos gèneres i d’altres que rebutgen el concepte de gènere perquè el consideren una construcció social limitadora de la naturalesa humana.\nSerofòbia es discriminació envers les persones portadores VIH que pot afectar diferents àmbits de la seva vida, per exemple el laboral.\nTransició es període durant el qual una persona trans comença a viure amb el gènere amb què s’identifica amb els processos legals, corporals, socials, etc., que vulgui dur a terme\ntransvestit, transvestida es persona que adopta les maneres externes i una vestimenta i uns complements considerats socialment propis del sexe contrari. És especialment utilitzat el substantiu masculí ( un transvestit), que s’aplica a homes que adopten les maneres i la vestimenta de les dones. La forma femenina ( una transvestida), menys usual, es refereix a dones que adopten les maneres i la vestimenta dels homes.\nPrincipal normativa que regula o fa referència a la no discriminació per motiu d’orientació sexual, identitat i expressió de gènere,\nLlei 11/2014, del 10 d’octubre, per a garantir els drets de lesbianes, gais, bisexuals,transgèneres i intersexuals i per a erradicar l’homofòbia, la bifòbia i la transfòbia.\nLlei 3/2007 reguladora de la rectificacion registral relativa al sexe de les persones\nEstatut dels treballadors. Modificat per la Llei 62/2003, que recull les pautes per a l’aplicació del principi d’igualtat de tracte.\nDias internacionals Trans\nDia de les Víctimes del nazisme 27 gener 1996\nDía Internacional de la Mujer 8 de marzo de 1857\nDia de la Visibilitat Trans 31 març 2009\nDia del Llibre de Temàtica LGTB Espanya 1 abril 2015 23 abril Catalunya commemora la data del Naixement de Joan Gil-Albert, el primer escriptor en castellà que “va defensar el caràcter innat de la diversitat sexual i de gènere”\nDia Internacional de la Famílies 15 de Maig 1994\nDia contra l’Homofòbia, la Transfòbia i la bifòbia 17 maig 2005\nDia de l’Orgull LGTBIQ 28 juny 1970\nDia per Sortir de l’armari (Coming Out Day) 11 octubre 1988\nDia per la Despatologització de la transsexualitat Penúltim dissabte octubre 2009\nDia Internacional per la Tolerància 16 novembre 1997\nDia Internacional de la Memòria Transsexual 20 novembre 1998 Setmana de la Consciència Transgènere EUA Novembre (Les dues primeres semanas) 2013 commemora a les víctimes de la violència transfòbica i pretèn conscienciar sobre a els Seus problemes.\nDía Internacional de la Eliminación de la Violencia contra la Mujer 25 de noviembre 1981\nDia Mundial de la SIDA, 1 de desembre98665\nPrincipals fonts utilitzades\nGlossari bàsic de termes LGTBIQ – UGT Catalunya http://www.ugt.cat/download/igualtat,_inclusi%C3%B3_i_no_discriminaci%C3%B3/lgtb/glossari_lgtbi_2018_web.pdf\nEMPODERAT. EMPODERA. T. CONCEPTOS. GUÍA DE. A S O C I A C I Ó N. DE TRANSEXUALES. A N D A L U C Í A. SYLVIA RIVERA · ATA-SYLVIA RIVERA … http://www.juntadeandalucia.es/educacion/webportal/ishareservlet/content/93ccd930-873f-4e81-a5fe-dcd2b404cbbb\nEntrada anterior Día de la Memoria Transgénero\nEntrada siguiente Mujeres trans viviendo con VIH


Saint-Germain-sur-École - Viquipèdia, l'enciclopèdia lliure\n48° 28′ 30″ N, 2° 30′ 33″ E / 48.475°N,2.5092°E / 48.475; 2.5092Coord.: 48° 28′ 30″ N, 2° 30′ 33″ E / 48.475°N,2.5092°E / 48.475; 2.5092\nChristiane Walter (2014–)\nSaint-Germain-sur-École és un municipi francès, situat al departament de Sena i Marne i a la regió de Illa de França. L'any 2007 tenia 355 habitants.\nEl 2007 la població de fet de Saint-Germain-sur-École era de 355 persones. Hi havia 136 famílies, de les quals 28 eren unipersonals (16 homes vivint sols i 12 dones vivint soles), 48 parelles sense fills, 56 parelles amb fills i 4 famílies monoparentals amb fills.\nEl 2007 hi havia 149 habitatges, 139 eren l'habitatge principal de la família, 7 eren segones residències i 3 estaven desocupats. 144 eren cases i 3 eren apartaments. Dels 139 habitatges principals, 121 estaven ocupats pels seus propietaris, 10 estaven llogats i ocupats pels llogaters i 8 estaven cedits a títol gratuït; 1 tenia una cambra, 8 en tenien dues, 9 en tenien tres, 30 en tenien quatre i 91 en tenien cinc o més. 114 habitatges disposaven pel capbaix d'una plaça de pàrquing. A 61 habitatges hi havia un automòbil i a 72 n'hi havia dos o més.\nPiràmide de població de Saint-Germain-sur-École el 2009.\nEl 2007 la població en edat de treballar era de 241 persones, 180 eren actives i 61 eren inactives. De les 180 persones actives 169 estaven ocupades (88 homes i 81 dones) i 11 estaven aturades (4 homes i 7 dones). De les 61 persones inactives 22 estaven jubilades, 26 estaven estudiant i 13 estaven classificades com a «altres inactius».\nEl 2009 a Saint-Germain-sur-École hi havia 130 unitats fiscals que integraven 335 persones, la mediana anual d'ingressos fiscals per persona era de 24.838 €.\nDels 18 establiments que hi havia el 2007, 2 eren d'empreses de fabricació d'altres productes industrials, 4 d'empreses de construcció, 6 d'empreses de comerç i reparació d'automòbils, 1 d'una empresa financera, 3 d'empreses de serveis, 1 d'una entitat de l'administració pública i 1 d'una empresa classificada com a «altres activitats de serveis».\nDels 5 establiments de servei als particulars que hi havia el 2009, 1 era un guixaire pintor, 2 electricistes, 1 empresa de construcció i 1 saló de bellesa.\nL'any 2000 a Saint-Germain-sur-École hi havia 5 explotacions agrícoles que ocupaven un total de 225 hectàrees.\nSoisy-sur-École (1,0 km)\nCély (2,6 km)\nPerthes (3,2 km)\nNainville-les-Roches (3,7 km)\nSaint-Sauveur-sur-École (3,7 km)\nA Wikimedia Commons hi ha contingut multimèdia relatiu a: Saint-Germain-sur-École\nRésumé statistique[Enllaç no actiu] Fitxa resum de dades estadístiques de Saint-Germain-sur-École a l'INSEE.\nÉvolution et structure de la population[Enllaç no actiu] Fitxa amb el detall de dades de Saint-Germain-sur-École a l'INSEE\nObtingut de «https://ca.wikipedia.org/w/index.php?title=Saint-Germain-sur-École&oldid=30358984»\nLa pàgina va ser modificada per darrera vegada el 14 juny 2022 a les 18:56.


Actualitat als Mitjans Socials 16.07.2016 - Be Marketing\nActualitat als Mitjans Socials 16.07.2016\nInici/Notícies/Actualitat als Mitjans Socials 16.07.2016\nWindows deixa de ser gratuït.\nLa distribuïdora de software, deixa d’oferir els seus serveis d’actualització gratuïta després de l’any de vida de Windows 10 utilitzat a més del 60% dels seus dispositius. Tal com podem llegir al seu blog oficial, Windows aposta per un servei de subscripció anual per mantenir els seus serveis actius al teu PC. D’altra banda, les empreses tindran accés a una “pila de TI completa” de Microsoft que inclourà Windows 10, Office 365, Dinàmica Azure i CRM amb quotes mensuals que facilitaran el treball de les empreses a través d’un sol canal.\nGoogle aposta per la igualtat als emojis\nGoogle llença la proposta de col·laboració amb Unicode per igualar el sexe dels emojis de forma que representen al major nombre d’usuaris possible. L’empresa tracta així de fomentar d’igualtat de gèneres a les xarxes de social media començant per arribar al mes de 90% d’usuaris en línia que fan ús d’ aquest tipus de caràcters diàriament. Fa uns dies anunciàvem que el subcomitè Emoji Unicode acordava afegir 11 emojis professionals amb opció masculina i femenina.\nFacebook prova els missatges que s’autodestrueixen\nFacebook anuncia que comença a testar els missatges xifrats i els missatges que s’autodestrueixen de forma temporitzada i controlada per l’usuari millorant així la seguretat dels seus serveis de conversa instantània a Facebook Messenger. Les converses privades només podran ser llegides a través d’un dispositiu, ja sigui a través del mòbil, ordinador o tablet per germanitzar l’arribada del missatge a un destinatari concret. La influència de Snapchat torna a fomentar l’evolució a les xarxes de social media més utilitzades que no es volen quedar enrere davant de la xarxa que més adeptes guanya cada dia.\nBe Marketing2017-08-29T09:55:29+00:0015 Juliol , 2016|Notícies|Sense comentaris


L'agressor de la catana de Blanes diu que va atacar el seu company de pis «en defensa pròpia» - Diari de Girona\nL'agressor de la catana de Blanes diu que va atacar el seu company de pis «en defensa pròpia»\nelisabet don blanes 15.12.2017 | 07:10\nL´acusat durant el judici a l´Audiència de Girona E.Don\nL'Audiència de Girona ha celebrat el judici del veí de Blanes que va agredir a un jove que vivia amb ell amb una catana, una defensa extensible i una destral. Els fets van tenir lloc l'agost del 2016 en un habitatge del barri de la Plantera. Després de malferir la víctima, el processat la va expulsar del pis, s'hi va atrinxerar a dins durant hores i va acabar fugint pel teulat abans que hi entrés la policia.\nDurant la sessió, l'acusat va declarar que la nit del 13 d'agost es trobava al menjador amb la víctima "bevent i esnifant cocaïna". Durant un moment determinat els dos van tenir una disputa que va derivar en una baralla al pis. L'acusat assegura que va ser el seu company qui el va voler agredir amb la catana i que ell va respondre "en defensa pròpia". Quan l'acusat li va demanar a la víctima que marxés del pis, no va veure en cap moment que "estigués sagnant". Preguntat pel motiu pel que havia fugit de la policia, posteriorment, el jove va dir que "tenia por" i que no volia "ser deportat al seu país d'origen".\nLa víctima també va donar la seva versió dels fets. El jove va explicar que durant el mes anterior ja havien tingut "alguna discussió" i que la nit dels fets va anar a dormir després d'una nit de borratxera i consum de drogues i "va ser despertat a base de cops". El jove va dir que a partir del moment en què va ser recollit per un home al carrer "no recorda res". Preguntat per les declaracions que havia fet el mes de desembre el jove no les va ratificar, justificant que "no recordava que hagués anat així" i que creu que el seu company de pis "no el volia matar" perquè sinó "no l'hagués deixat marxar del pis".\nDurant el matí també van declarar diferents testimonis, entre els quals hi havia agents municipals i forenses. Tots ells van avalar que la nit dels fets la víctima presentava talls al cap, al tòrax, a les espatlles i a les cuixes, que estava ensangonada i que va necessitar assistència mèdica i posterior hospitalització. Els psicòlegs, citats també a declarar, van explicar que s'havien realitzat proves a l'acusat i que no "tenia cap dependència a les drogues". Tampoc presentava problemes psíquics i podia distingir perfectament "entre allò que està bé i allò que no".\nLa decisió en mans del jutge\nEl ministeri fiscal imputa a l'acusat un delicte de temptativa d'assassinat i li demana 12 anys de presó i 10 més de llibertat vigilada. Segons les seves conclusions, "els cops realitzats amb armes d'elevada perillositat que es van donar a l'acusat anaven dirigits a zones vitals" i que la mateixa "no s'havia pogut defensar de cap manera perquè estava dormint i tenia un braç enguixat". En matèria de responsabilitat civil, el fiscal reclama que el processat indemnitzi el jove amb 10.300 euros per les lesions i les seqüeles que li va provocar l'atac.\nPer l'altre costat, la defensa vol que quedi absolt per la temptativa d'assassinat, ja que "no hi havia cap voluntat de matar". En el cas que l'Audiència consideri que hi ha un delicte de lesions, el lletrat sol·licita que la pena sigui d'un any de presó. El judici ha quedat vist per sentència.


Les residències de gent gran, primeres a rebre la vacuna contra la covid-19 - Regió7\nEl Govern espanyol divideix en tres les fases de vacunació, la primera amb inici al gener, la segona al març i la tercera, generalitzada per a tothom, al juny Illa assegura que hi haurà vacuna per a tothom\n24·11·20 | 22:25\nEl ministre de Sanitat, Salvador Illa, en roda de premsa ahir ep\nDesprés de les diverses especulacions que han anat fent els dirigents polítics de com es realitzaria la vacunació contra la covid-19, finalment ahir, a la reunió de Consell de Ministres, el govern espanyol va anunciar l'aprobació del pla nacional de vacunació. Per fer-ho, s'ha establert 18 grups poblacionals priotitaris en funció de la mortalitat, l'exposició a la malaltia, l'impacte socioeconòmic i la transmissió de la malaltia.\nL'estratègia de vacunació es dividirà en tres etapes, amb inici de la primera el gener de l'any vinent. En aquesta, s'immunitzarà residents i personal sanitari i sociosanitari de residències de gent gran i de persones amb discapacitat. S'inclou en aquest tram, que s'allargarà fins al març, la vacunació també a la resta de personal sanitari i a persones dependents no institucionalitzades. Es tracta d'uns 2,5 milions de persones de l'Estat espanyol.\nPer tal de poder arribar a tothom, es comptarà amb 13.000 punts de vacunació situats als Centres d'Assistència Primària i altres centres sanitaris del onjunt de l'Estat. El Govern central considera que el Sistema Nacional de Salut està preparat per aconseguir aquest objectiu, ja que cada any es vacunen a Espanya contra la grip més de 14 millions de persones.\nPel que fa a les dosis de vacuna que aribaran a Espanya, Illa va assegurar que «n'hi haurà per vacunar al 100% de la població», i va remarcar que l'estratègia de vacunació és un «document viu» que s'anirà actualitzant.\nLa primera etapa servirà per vacunar un «grup diana» de 2,5 milions de persones de quatre grups poblacionals: primer a residències després a sanitaris de primera línia seguits de la resta de sanitaris i de dependents.\nSánchez va afirmar que Espanya seria un dels primers països europeus en tenir un pla, juntament amb Alemanya, i que una part «molt substancial» de la població es podria vacunar el primer semestre de 2021. Sánchez va concretar que l'estratègia seria «única» a tot l'Estat. Aquesta s'ha dissenyat amb un grup d'experts multidisciplinari en el qual s'inclouen tècnics de 8 comunitats autònomes, representants de societats científiques, dos membres del comitè de bioètica, personal del Centre de Alertas i Emergències Sanitàries, de l'Institut de Salut Carles III, un sociòleg i diversos matemàtics.\nLa Unió Europea té acords de compra anticipada amb sis farmacèutiques. L'estratègia de vacunació serà flexible i s'anirà adaptant en funció de quin tipus de vacuna arribi primer. Això pot fer variar quins col·lectius prioritaris són vacunats en primer lloc. Tampoc està tancada la quantitat de vacunes que rebrà cada autonomia. El Ministeri de Sanitat també adverteix que caldrà mantenir les mesures de distància social i l'ús de mascareta durant un temps, ja que es vacunarà la població de forma progressiva.


Morella programa diverses activitats per al pont de Tots Sants | DiaDia\nInici Els Ports Morella programa diverses activitats per al pont de Tots Sants\nMorella programa diverses activitats per al pont de Tots Sants\nConcert de Morella Sonora, ruta senderista per a conèixer el patrimoni natural, cinema, tallers i l’homenatge pòstum a Teudo Sangüesa.\nL’Ajuntament de Morella al costat d’altres entitats del municipi ha preparat una completa agenda d’activitats que tindran lloc al llarg del cap de setmana i el pont de Tots Sants, sent el dilluns festa local. Concerts, rutes senderistes, cinema,… en un pont que en principi té bones perspectives per al sector turístic aprofitant els 4 dies seguits per a aquells que tinguen vacances.\nEl dissabte dins del cicle Morella Sonora, que arriba a la seua sisena edició, tindrà lloc el concert del Duo Hindemith d’Itàlia en el Teatre Municipal a les 20.00 h. El cicle de música Morella Sonora acosta la música clàssica al públic, així podem gaudir de compositors i concerts de gran qualitat, com el del pròxim dissabte, gràcies a Gian Maco Solarolo amb l’oboè i corno anglès i Cristina Monti amb el piano.\nEl diumenge, l’ajuntament, junt a la Mancomunitat de la Taula del Sénia, ha organitzat una ruta senderista per a conèixer el patrimoni natural pel barranc del Marfullar. La ruta va des del Santuari de Vallivana cap al Turmell pel barranc del Marfullar. Un dels paratges més bonics i desconeguts de Morella que alberga una micro reserva de flora, restes de carboneres i pins de grans dimensions. L’eixida és des del Plà de Santa Àgueda a les 9 h amb una durada prevista de 5 hores, distancia 15,5 km. Inscripcions en l’oficina de turisme o en el mail info@tauladelsenia.org.\nAixí mateix, dins de les Jornades europees de patrimoni, també tindrà lloc el dilluns, 31, un Taller d’arbres per als xiquets. És un taller didàctic dirigit als xiquets per a conèixer els diferents arbres que habiten en els nostres boscos. L’activitat s’iniciarà a les 11.30 h a l’Albereda davant de la Nevera Medieval. El diumenge seguint amb el cicle de cinema es projectarà la pel·lícula “O els tres o cap”, una comèdia sobre la llibertat, l’amor i la família.\nRecordar també l’homenatge a títol pòstum a Teudo Sangüesa, amb el lliurament de la Creu de Santa Llúcia, que tindrà lloc el dilluns a les 19 h en la Sala de Justícia de l’Ajuntament de Morella. La Creu de Santa Llúcia és el màxim guardó que atorga l’Ajuntament a persones o entitats que han treballat per la nostra ciutat.\n“Connecta amb la ciència”\nEl rector de la UJI, Vicent Climent, ha presentat una nova edició d’aquesta iniciativa que acosta la universitat i el món científic a totes les seus i instituts del territori. A Morella, en l’IES Els Ports, es realitzaran els tallers i activitats el dia 11 de novembre.


Museu de les Cultures del Vi de Catalunya - Museu d'Història de Catalunya\nEl VINSEUM, Museu de les Cultures del Vi de Catalunya és un museu situat a una antiga casa-palau dels reis de la Corona d'Aragó, a Vilafranca del Penedès (Alt Penedès). Antigament s'anomenava Museu de Vilafranca-Museu del Vi.\nVINSEUM, amb seu a Vilafranca del Penedès, va ser el primer museu del vi fundat a l’estat espanyol, l’any 1945. El seu objectiu és divulgar la cultura del vi des de les més diverses manifestacions de l’art, les humanitats i les ciències, i a la vegada conservar, difondre i fomentar l’estudi del patrimoni vitivinícola català. La seva programació cultural i educativa aprofundeix en el caràcter holístic de la història del vi de casa nostra i el converteixen en un centre cultural del vi de referència local i nacional.\nEl museu compta amb amplis fons propis, amb eines i estris antics i moderns, maquetes i models autèntics que reflecteixen l'evolució de la tecnologia aplicada a la vitivinicultura. Així, hom hi pot trobar àmfores, pitxells de ceràmica, copes d'estany i d'argent, exemplars de cristalleria de Bohèmia, Murano o La Granja de San Ildefonso, etc. També hi ha exemplars de l'artesania de la fusta i odres de pell, una bona col·lecció de porrons, etc.\nFormen part dels fons diversos diorames de cellers i tavernes d'Egipte i de Roma, i també el celler del Monestir de Poblet.\nAls fons relacionats amb la vitivinicultura cal afegir el fons d'art, de ceràmica (peces des del s.XII al s.XX) Geologia, Paleontologia, Ornitologia i Arqueologia, una de les primeres seccions del museu.\nMés informació a http://www.vinseum.cat/


Alerta d’atacs cibernètics per l’inici de la campanya de la renda\nEconomia Declaració Renda\nClaus per no ser estafat\nL’agència de seguretat Incibe adverteix que els ciberatacants aprofiten l’inici del període de la declaració ‘online’ per portar a terme atacs maliciosos\nUna dona contrasta les seves dades per a la declaració de la renda. / JOAN CORTADELLAS\n08 de d’abril del 2021. 07:33\nL’Institut Nacional de Ciberseguretat, Incibe, ha informat que ha detectat una campanya d’enviament de correus electrònics fraudulents que suplanten l’Agència Tributària per difondre un ‘malware’ aprofitant els dies d’inici de la campanya de la renda. A l’esmentada campanya, el correu té com a assumpte: «Acció fiscal». Al cos del missatge se sol·licita a l’usuari que accedeixi a la Seu Electrònica o descarregui un fitxer PDF per accedir a una suposada informació fiscal dirigida al destinatari del correu. Tant el suposat enllaç d’accés a la seu electrònica com el de descàrrega del PDF redirigeixen l’usuari a una pàgina web on es descarregarà el codi ‘malware’. El nom de fitxer maliciós té un nom aleatori, tot i que segueix el mateix patró: «9 números aleatoris + .zip».\nAquest 7 d’abril dona inici, un any més, la presentació de declaracions de Renda i Patrimoni a través de la via electrònica de l’Agència Estatal d’Administració Tributària (AEAT). És necessari tenir en compte diverses mesures de seguretat perquè no hi hagi incidents, davant l’increment de la ciberestafes. La principal amenaça és el denominat ‘phishing’, o robatori d’informació personal a través del correu electrònic. En general suposa que se sol·liciti a l’usuari que faci urgentment una gestió per no perdre diners. L’Agència Tributària també sol difondre al seu portal web exemples de campanyes fraudulentes de correu en què s’ha suplantat la seva identitat per estafar els ciutadans.\nUn d’aquests és precisament en relació amb la declaració de la renda de l’any passat. Aquest missatge deia el següent: «‘Se han detectado irregularidades en su declaracion jurata de Renta correspondiente al 2019. Adjunto a este mensaje va su factura con la deferencia que debe. En caso de no realizar el pago en fecha puede incurrir en cargos y multas extras’».\nAquest tipus de missatges, similars a una comunicació oficial, provoquen el temor de l’usuari, que accedeix a portar a terme el tràmit que se li sol·licita. No obstant, hi ha una sèrie d’indicis que mostren que, efectivament, es tracta d’un engany. Entelgy Innotec Security, divisió de ciberseguretat d’Entelgy, recull els quatre elements més comuns que han de despertar totes les sospites:\n● El domini del remitent no és l’oficial. En l’exemple esmentat, el correu l’envia aviso@agencia.es, on el domini seria «agencia.es». No obstant, tal com recull l’AEAT al seu portal, el seu domini realment és «correo.aeat.es».\n● El canal no és el fet servir habitualment. Com assenyalen a la web, l’AEAT mai sol·licita als contribuents aquest tipus d’informació a través d’aquest mitjà.\n● Errors ortogràfics. Aquesta és un dels principals senyals que ens poden fer sospitar, ja que normalment els correus de ‘phishing’ inclouen diverses faltes en l’escriptura. I com es pot apreciar en el missatge, la paraula ‘declaracion’ no porta l’accent corresponent i ‘jurada’ està escrita com a ‘jurata’.\ncampanya de l’IRPF\n¿Com podeu demanar cita prèvia per a la declaració de la renda 2020?\n¿Com podeu obtenir i validar l’esborrany de la renda 2020?\nEls ertos eleven el nombre de declarants de l’IRPF a 21,5 milions\nHisenda publica l’ordre que permet als afectats per erto pagar la renda en sis terminis\n● Fitxers adjunts. Un altre tret característic d’aquestes ciberestafes és que, o bé s’inclouen enllaços a què se sol·licita que s’accedeixi, o s’adjunten arxius i fitxers que s’han de descarregar. És important saber que per mitjà de les dues opcions es pot infectar el dispositiu des del qual s’està llegint el correu. Per això, si veiem algun d’aquests casos (en l’exemple el que es requereix és descarregar una factura), cal desconfiar. Exemples com aquest missatge són els que s’espera que es repeteixin al llarg de tota la campanya d’aquest any. Però tenint en compte aquestes característiques podrà evitar-se fàcilment caure víctima d’un atac cibernètic i fer la declaració de manera segura. No obstant, en cas de dubte sempre hi ha l’opció de contactar directament amb l’Agència a través d’un dels seus telèfons oficials i preguntar per la veracitat del correu rebut.\nLes recomanacions de l’Incibe davant els atacs cibernètics\nDeclaració de la renda Impostos IRPF Hisenda


Com perdre pes sense deixar de banda el pa - Diari de Girona\nCom perdre pes sense deixar de banda el pa\nSi vols aprimar-te, no necessàriament has de suprimir certs aliments de la teva dieta\n26·04·21 | 18:53\nCom perdre pes sense deixar de banda el pa · LNE\nA l'hora de perdre pes no has de deixar de menjar certs aliments. Ho repeteixen tots els nutricionistes fins a l'avorriment. El que has de fer és canviar la manera en què menges. Els experts en aquesta mena d'assumptes asseguren que no és dolent menjar de tant en tant un menú amb moltes calories si no et passes. De fet, és fins i tot positiu que de tant en tant mengis alguna cosa que sigui potencialment calòrica. Això et donarà salut mental per dir-ho d'alguna manera. Mantenir una dieta que siguis incapaç de mantenir en el temps només et donarà problemes. A més els resultats a l'hora de perdre pes han de veure's a llarg termini. Has de tenir paciència i per això no és bo que t'obsessionis si els teus objectius no acaben d'avançar. Si tries una dieta massa estricta i veus que no hi ha resultats, no la podràs mantenir en el temps.\nPer aquest motiu, que intentis controlar el que menges per perdre pes no vol dir que hagis de deixar d'alimentar-te amb unes certes coses. Per exemple el pa. És cert que al llarg dels anys s'ha anat estenent una idea relativament falsa que el pa engreixa. I els nutricionistes ho neguen. Has de triar, això sí, el pa que t'ajudarà a millorar la teva dieta. Et recomanem que facis un canvi cap al pa integral. Una rodanxa de pa blanc engreixa més perquè té més calories. És una cosa lògica. Té 74 calories enfront de 44. A més el pa integral té molta més fibra, la qual cosa t'ajudarà també a millorar el trànsit intestinal.\nPerò no tan sols has de canviar la manera en què menges. Recorda que a l'hora de perdre pes i aprimar-te també és important que et moguis més, i que, d'una manera o altra, cada dia facis una mica d'exercici.


La màgia del Correfoc omple el centre de València de música i pólvora\nEls Focs de la Fira s’acomiaden en la recta final de la Gran Fira 2018\n28/07/2018 - Àlex Ladrón de Guevara\nLa màgia del Correfoc ha tornat a recórrer els carrers de València en la recta final de la Gran Fira. Un any més, els Focs de la Fira tanquen per la porta gran una nova edició que ja es pot considerar de rècord. Aquesta Gran Fira ha trencat motles, ha sorprés i sobretot, es consolida en el panorama festiu de València amb una programació digna d’una gran capital europea.\nEl Correfoc va arrancar puntual a les 23 hores amb un protagonista indiscutible. El ratpenat Valentí s’ha estrenat per primera vegada en aquest Correfoc i sent precisament el focus d’atenció de milers de turistes i veïns de València que volien immortalitzar aqueix moment i pujar-ho també a les xarxes. Després del pas de Valentí, arribaven un seguici de dimonis protagonitzats per L’Infern Faller, Els Socarrats de Campanar, Dimonis de Montolivet i Dimonis de Massalfassar.\nEl recorregut era el cor de València des del carrer de les Barques, la Plaça de l’Ajuntament, l’avinguda del Marqués de Sotelo fins a l’Estació del Nord i tots els racons estaven plens d’espectadors que estaven ansiosos d’aquest autèntic espectacle de pólvora. Un any més, el Correfoc s’ha convertit en tot un dels esdeveniments favorits dels Focs de la Fira.\nEntre els veïns, València Extra va compartir l’entusiasme de molts dels assistents que van presenciar tot un terratrémol de música, pólvora i fins i tot humor. “Els dimonis” es van encarregar de posar la nota còmica de la nit bromejant i sorprenent xiquets i no tant xiquets mentre els intentaven gravar i pujar a les seues xarxes socials. Però sens dubte la millor forma de compartir amb tots els nostres lectors alguns dels millors moments és una selecció en vídeo del Correfoc 2018.\nLa Batalla de Flors, l’única batalla del món amb milions de Flors\nDemà serà el torn de la Batalla de Flors de València, l’única batalla del món on les armes són milions de flors. A València Extra podreu seguir en directe aquesta genuïna batalla a través d’aquest diari digital. Us animem a tots per a seguir demà l’últim gran esdeveniment de la Gran Fira amb el qual es posarà fi a aquesta tercera edició.\nEn aquesta ocasió, un total d’1,5 milions de clavells, conreats en diferents zones de la comarca, formaran un mantell de flors taronja i groc, que tornarà a captivar a valencians i turistes.